cyanic-selkie/wikianc huggingface dataset:
ফাইনাল ডেস্টিনেশন
ফাইনাল ডেস্টিনেশন ৫ (২০১১)
স্যাম লটন (নিকোলাস ডি'আগোস্টো) তার সহকর্মীদের সাথে একটি কর্পোরেট রিট্রিটের পথে যাত্রা করে। নর্থ বে ব্রিজ পার হওয়ার সময়, স্যাম একটি পূর্বাভাসে দেখতে পায় যে সেতুটি ভেঙে পড়বে এবং এতে থাকা সবাইকে মারা যাবে। দুর্ঘটনার আগেই স্যাম তার বেশ কয়েকজন সহকর্মীকে ব্রিজ থেকে নামতে রাজি করায়, যার মধ্যে ছিলো মলি হার্পার (এমা বেল), নাথান সিয়ার্স (আরলেন এসকারপেটা), পিটার ফ্রিডকিন (মাইলস ফিশার), ডেনিস ল্যাপম্যান (ডেভিড কোচেনার), অলিভিয়া ক্যাসেল (জ্যাকলিন ম্যাকইনেস উড), আইজ্যাক পামার (পিজে বাইর্ন) ও ক্যান্ডিস হুপার (এলেন রো)। ক্যান্ডিস এবং আইজ্যাক উদ্ভট দুর্ঘটনায় মারা যাওয়ার পরে, স্যামকে সতর্ক করা হয় যে মৃত্যু এখনও বেঁচে থাকা ব্যক্তিদের পিছন পরে রয়েছে। এছাড়াও বলা হয় যে তারা যদি বাঁচতে চায় তবে তাদেরকে অবশ্যই এমন একজনকে হত্যা করতে হবে যার সেতুতে মৃত্যুর কথা ছিলো না এবং এর মাধ্যমে তারা তাদের অবশিষ্ট জীবনকাল দাবি করতে পারবে। অলিভিয়া এবং ডেনিস নিজেদের বাঁচানোর সুযোগ পাওয়ার আগেই নিহত হয়। কিন্তু নাথান যখন ঘটনাক্রমে একটি গুদাম দুর্ঘটনায় তার এক সহকর্মীর মৃত্যুর কারণ হয়, তখন সে তার জীবনকাল দাবি করে। পিটার ঈর্ষান্বিত হয়ে মলিকে হত্যা করার চেষ্টা করে, কারণ ক্যান্ডিসের পরিবর্তে সে বেঁচে গিয়েছিল। অবশেষে সে একজন তদন্তকারী কর্মকর্তার জীবনকাল লাভ করে, কিন্তু মলিকে হত্যা করার আগেই স্যাম তাকে হত্যা করে। স্যাম এবং মলি পরে প্যারিসের উদ্দেশ্যে একটি বিমানে চড়ে; পরে দেখা যায় সেটিই প্রথম চলচ্চিত্রের ফ্লাইট ১৮০। বিস্ফোরণে মলি প্লেন থেকে পরে যায় এবং বিস্ফোরণ-পরবর্তী ঘটনায় স্যাম নিহত হয়। ল্যান্ডিং গিয়ারটি নিউইয়র্ক সিটির দিকে উড়ে যায়, একটি ককটেল বারে বিধ্বস্ত হয় এবং এর ফলে নাথান মারা যায়। এর কারণ নাথান যে সহকর্মীর জীবন লাভ করেছিল সে এক দুরারোগ্য ব্যধিতে আক্রান্ত ছিলো এবং তার "যে কোনও দিন" মারা যাওয়ার কথা ছিলো।
আব্দুল হাজী আব্দুল লতিফ
আব্দুল হাজী আব্দুল লতিফ (জন্ম ১০ অক্টোবর ১৯৭০) একজন মালদ্বীপের মাঝারি পাল্লার দৌড়বিদ । তিনি ১৯৮৮ গ্রীষ্মকালীন অলিম্পিকে পুরুষদের ম্যারাথনে প্রতিদ্বন্দ্বিতা করেছিলেন।
কাছিপাড়া ইউনিয়ন
কাছিপাড়া বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।
শিক্ষা
২০১১ সালের আদমশুমারি অনুযায়ী কাছিপাড়া ইউনিয়নের সাক্ষরতার হার ৬৩.৪%। এ ইউনিয়নে ১৮টি প্রাথমিক বিদ্যালয়, ৫টি মাধ্যমিক বিদ্যালয়, ৩টি মাদ্রাসা ও ২টি কলেজ রয়েছে।
নাট্যকলা
প্রযোজনা করা বনাম উপস্থাপন করা
thumb|250px|আমস্টার্ডামের একটি থিয়েটার, নেদারল্যান্ড একটি নাটক মঞ্চস্থ করার জন্য একটি মঞ্চনাটক দল ও মঞ্চনাটকের জন্য একটি নির্দিষ্ট স্থান এ দুই এরই প্রয়োজন হয়। যদি কোনো নাট্যকলা দল কোনো একটি থিয়েটার ভেন্যুর (মঞ্চনাটক প্রদর্শনের জন্য নির্দিষ্ট স্থান, সংক্ষেপে নাট্যশালা) জন্য নিয়োজিত একমাত্র দল হয় এবং তারা যদি বিভিন্ন থিয়েটার ভেন্যুতে নাটক পরিবেশন না করে ঐ একই ভেন্যুতে নাটক মঞ্চস্থ করে, তাহলে সেই থিয়েটার বা নাট্যকলা দলকে বলা হয় রেজিডেন্ট থিয়েটার অথবা প্রযোজনাকারী থিয়েটার, কারণ এক্ষেত্রে ঐ থিয়েটার ভেন্যুটি তার নিজস্ব নাটক বা পরিবেশনাকেই প্রযোজনা করছে। নৃত্যদল সহ অন্যান্য নাট্যকলা দলগুলোর নিজস্ব থিয়েটার ভেন্যু থাকে না। এই সমস্ত নাট্যদল তাদের নাটক পরিবেশন করে থাকে ভাড়া করা নাট্যশালায় (রেন্টাল থিয়েটার) অথবা সেইসব নাট্যশালায় যেগুলো শুধুমাত্র দর্শকের সামনে নাটক উপস্থাপনের কাজটিই করে (প্রেজেন্টিং থিয়েটার)। এই ধরনের নাট্যশালার কোনো পূর্ণকালীন রেজিডেন্ট থিয়েটার কোম্পানি বা নাট্যদল থাকেনা। বরং কখনো কখনো তাদের এক বা একাধিক খণ্ডকালীন রেজিডেন্ট কোম্পানির সাথে অন্যান্য স্বতন্ত্র অংশীদার কোম্পানি থাকে, যারা নাট্যশালায় স্থান খালি পাওয়া সাপেক্ষে তা ব্যবহার করে। স্বতন্ত্র নাট্যদলগুলো রেন্টাল থিয়েটার খুঁজে বের করে নাটক মঞ্চস্থ করার জন্য, অপরপক্ষে প্রেজেন্টিং থিয়েটার স্বতন্ত্র নাট্যদলগুলোকেই খুঁজে বের করে এবং তাদের নাটক মঞ্চস্থ করতে সাহায্য করে।
পেসাইট
বেশিরভাগ পেসাইট ব্যবহারকারীর নাম এবং পাসওয়ার্ডের মাধ্যমে তাদের সদস্যদের ওয়েবসাইটে অননুমোদিত অ্যাক্সেস প্রতিরোধ করে।
১৮৮২-৮৩ ইংল্যান্ড ক্রিকেট দলের অস্ট্রেলিয়া সফর
সিলন
দীর্ঘ নৌ-ভ্রমণের এক পর্যায়ে কলম্বোয় দলটি যাত্রাবিরতি করে। অক্টোবর, ১৮৮২ সালে স্থানীয় দলগুলোর বিপক্ষে দুই খেলায় অংশ নেয়। এরফলে, সিলনে প্রথমবারের মতো কোন বিদেশী দল সিলন গমন করে। তবে সেগুলো প্রথম-শ্রেণীর খেলার মর্যাদাপ্রাপ্ত ছিল না।
রাজমহলের যুদ্ধ
যুদ্ধ
এরপর রাজমহলে মুঘলদের এই সম্মিলিত বাহিনীর সাথে কররানীদের যুদ্ধ সংঘটিত হয়। দাউদ খান, জুনায়েদ, কালাপাহাড় ও কুতলু খান যথাক্রমে সেনাবাহিনীর মধ্য, বাম, ডান ও অগ্রভাগের নেতৃত্ব দেন।
মৈত্রী এক্সপ্রেস
ভাড়া
কলকাতা থেকে ঢাকাঃ
AC কেবিন – ২০১৫ রুপি
শিশুদের জন্য ৫০% ডিস্কাউন্ট হবে যদি ১ থেকে ৫ বছরের মধ্যে বয়স হয়ে থাকে নতুবা ফুল ভাড়া দিয়ে টিকিট কাটতে হবে। পাসপোর্ট অনুসারে বয়স ধরা হয়ে থাকে।
ধারণা
ধারণার সাথে ভাষার নিবিড় সম্পর্ক আছে। ধারণা হল চিন্তার এমন বিমূর্ত একক যাকে ভাষার সাহায্যে প্রকাশ করা সম্ভব। একটি ধারণা সরল হতে পারে, কিংবা অপেক্ষাকৃত সরল অনেকগুলি ধারণার দ্বারা সংজ্ঞায়িত যৌগিক বা জটিল ধারণা হতে পারে। ধারণা কোনও ব্যক্তিকেন্দ্রিক বিমূর্ত বস্তু নয়, বরং এটি বহুসংখ্যক ব্যক্তির মধ্যে আদান-প্রদানযোগ্য হয়ে থাকে। যেমন "সময়" ধারণাটি নিয়ে সব মানুষ কথা বলতে পারে। মানুষ যখন কোনও ধারণা ব্যবহার করে, তখন সে ধারণাটির অর্থ বুঝতে পারে, ধারণাটি সঠিক সময়ে ও সঠিক পরিস্থিতিতে ব্যবহার করতে পারে, এবং সেটি ব্যবহার করার পরিণাম বুঝতে পারে।
আইশাথ সজিনা
আইশাথ সজিনা (জন্ম ২ জানুয়ারী ১৯৯৭) একজন মালদ্বীপের সাঁতারু। তিনি ২০২০ গ্রীষ্মকালীন অলিম্পিকে মহিলাদের ১০০ মিটার ব্রেস্টস্ট্রোকে প্রতিদ্বন্দ্বিতা করেছিলেন।
জালিম শেখর
জালিম শেখর পঞ্চকোট রাজ্য শাসনকারী শেখর রাজবংশের তেতাল্লিশতম রাজা ছিলেন।
ল্যান্স পিয়েরে
ল্যান্সলট রিচার্ড পিয়েরে (Lance Pierre; জন্ম: ৫ জুন, ১৯২১ - মৃত্যু: ১৪ এপ্রিল, ১৯৮৯) ত্রিনিদাদ ও টোবাগোর পোর্ট অব স্পেনে জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য হিসেবে ১৯৪৮ সালে একটিমাত্র টেস্টে অংশগ্রহণ করার সুযোগ পান। ঘরোয়া প্রথম-শ্রেণীর ক্রিকেটে ত্রিনিদাদের প্রতিনিধিত্ব করেন। মূলতঃ ডানহাতি ফাস্ট-মিডিয়াম বোলিংয়ে পারদর্শী ছিলেন ল্যান্স পিয়েরে। এছাড়াও নিচের সারিতে ডানহাতে ব্যাটিং করতেন তিনি।
বৃষভানু
ভারতীয় পুরান অনুসারে বৃষভানু (সংস্কৃত: वृषभानु) বা ব্রুশভানু হলেন বিশিষ্ট  যাদব নেতা,  এবং দেবী রাধার পিতা।
পদ্মপুরাণ অনুসারে, তিনি বারসানার গোপালকদের রাজা এবং ১০ লক্ষ গরুর মালিক ছিলেন, যিনি পূর্বজন্মে রাজা সুচন্দ্রা ছিলেন এবং দ্বাপর যুগে লক্ষ্মীর অবতারের পিতা হওয়ার জন্য ব্রহ্মার কাছ থেকে বর পেয়েছিলেন।
প্রথম আব্দুল হামিদ
প্রথম আবদুল হামিদ বা আব্দ আল-হামিদ প্রথম ( عبد الحميد اول, `আবদ-আল-সামাদ-ই উদ্ভাসিত ; Birinci Abdülhamit   ; ২০ মার্চ ১৭২৫ - ৭ এপ্রিল ১৭৮৯)  ছিলেন অটোমান সাম্রাজ্যের ২৭তম সুলতান, ১৭৭৪ থেকে ১৭৮৯ পর্যন্ত উসমানীয় সাম্রাজ্যের উপরে রাজত্ব করেছিলেন।
শাসন
আবদুল হামিদ সিরিয়া, মিশর এবং ইরাকের উপর উসমানীয় শাসন জোরদার করার চেষ্টা করেছিলেন। তবে সিরিয়া এবং মোরিয়ায় বিদ্রোহের বিরুদ্ধে সামান্য সাফল্য ক্রিমিয়ান উপদ্বীপের ক্ষতির জন্য ক্ষতিপূরণ দিতে পারেনি, যা ১৭৭৪ সালে নামমাত্র স্বতন্ত্র হয়ে উঠেছিল, কিন্তু বাস্তবে এটি রাশিয়া দ্বারা নিয়ন্ত্রিত ছিল।
কাক কায়নার্কার সন্ধি
কাক কায়নার্কার চুক্তি হওয়ার সাথে সাথে, এই অঞ্চলটি বাম হয়ে যায়, পাশাপাশি ইস্তাম্বুল স্তরে রাশিয়ার রাষ্ট্রদূত এবং অনুমোদিত প্রতিনিধি হিসাবে, রাষ্ট্রদূত হিসাবে রাষ্ট্রদূতদের মধ্য দিয়ে রাশিয়ার প্রবেশের অধিকার, রাষ্ট্রীয় অনুষ্ঠানের অন্যান্য অনুষ্ঠানে এই রাষ্ট্রদূতের অংশগ্রহণ নিশ্চিত হয়। রাশিয়ার রাষ্ট্রদূতকে অনাক্রম্যতা দেওয়া হয়েছিল। ইস্তাম্বুল এবং অন্যান্য বন্দরগুলিতে সমস্ত ধরনের পণ্য বিপণনের সুযোগের পাশাপাশি ইংল্যান্ড এবং ফ্রান্সের পুরো বাণিজ্যিক অধিকার দেওয়া হয়েছিল। এটি চুক্তিতেও ছিল যে রাশিয়ান রাষ্ট্রের গা লাটাতে একটি গির্জা নির্মিত হয়েছিল। পরিস্থিতিতে, এই গির্জাটি জনসাধারণের জন্য উন্মুক্ত, যা রুসো-গ্রীক চার্চ হিসাবে পরিচিত এবং চিরকাল ইস্তাম্বুলের রাশিয়ান রাষ্ট্রদূতদের সুরক্ষার অধীনে থাকবে।
এরিক ওয়ান্ডারলি
এরিক ওয়ান্ডারলি, একজন ব্রাজিলীয় জিউ-জিতসু এবং এমএমএ প্রতিযোগী।
কমপিয়াং
কোম্পিয়া বা কমপিয়াং নামে পরিচিত এই খাবারটি একটি রুটিজাতীয় খাবার যার উদ্ভব প্রধানত চীনের ফুজিয়ান প্রদেশের রাজধানী শহর ফুঝো এবং ফুকিং অঞ্চল। এটি ফুজিয়ান প্রদেশের বিশেষ জনপ্রিয় খাবার। এই খাবারটির জনপ্রিয়তা রিউকিউস, তাইওয়ান এবং ইন্দোনেশিয়া সহ দক্ষিণ-পূর্ব এশিয়ার কিছু অংশ এবং মালয়েশিয়ার শহর সিতিয়াওয়ান, সিবু, আয়ের তাওয়ার, সারিকেই, বিনতাঙ্গর এবং অন্যান্য স্থানে প্রসারিত হয়েছে। এইসকল অঞ্চলে প্রভাবশালী চীনা সম্প্রদায় ফুঝো (বিকল্পভাবে "ফুচো") এবং ফুকিং বংশের (যাকে কখনও কখনও "ফুচো ব্যাগেল " নামে ডাকা হয়) প্রতিপত্তি ছিল।
লেস অ্যামিস
প্রারম্ভিক জীবন
নিজ গ্রাম ইলহামে জন্মগ্রহণকারী সাবেক কাউন্টি খেলোয়াড় এফ এ ম্যাককিননের অনুপ্রেরণায় ক্রিকেটে মনোনিবেশ ঘটান। ফোকস্টোনের হার্ভে গ্রামার স্কুলে অধ্যয়ন শেষে তৎকালীন কাউন্টি কোচ জেরি উইগলের কাছ থেকে উইকেট-রক্ষণে শিক্ষা নেন। এরফলে খুব সহজেই কাউন্টি ক্রিকেটে অল-রাউন্ডার হিসেবে খেলার সুযোগ লাভ করেন।
খেলোয়াড়ী জীবন
১৯২৮-২৯ মৌসুমে অস্ট্রেলিয়া সফরে যান। কেবলমাত্র বেশ কয়েকটি রাজ্য দলের বিপক্ষে খেলেন। অতঃপর ১৭ আগস্ট, ১৯২৯ তারিখে ওভালে অনুষ্ঠিত ৫ম টেস্টে সফরকারী দক্ষিণ আফ্রিকার বিপক্ষে তার টেস্ট অভিষেক হয়। খেলায় তিনি শূন্য রান সংগ্রহ করেন ও ২টি ক্যাচ নেন। ইংল্যান্ডের পক্ষে ২৪৪তম ক্যাপ লাভ করেন তিনি।
ব্রাজিল জাতীয় ফুটবল দল
প্রারম্ভিক ইতিহাস
সুইজারল্যান্ডে অনুষ্ঠিত ১৯৫৪ সালের ফিফা বিশ্বকাপে ব্রাজিল দল পূর্ণাঙ্গভাবে আত্মপ্রকাশ করে। পূর্ববর্তী আসরে মারাকানায় পরাজিত হওয়ার বেদনা ভুলে নিলতন সান্তোস, দালমা সান্তোস, দিদির ন্যায় একগুচ্ছ প্রতিভাবান ফুটবলারদের নিয়ে উক্ত আসরে অংশগ্রহণ করে ব্রাজিল। কিন্তু, দলটি খুব বেশি দূর অগ্রসর হতে পারেনি। কোয়ার্টার-ফাইনালে শক্তিশালী হাঙ্গেরির কাছে ৪–২ গোলের ব্যবধানে পরাজিত হয়ে তারা উক্ত আসর হতে বিদায় নেয়। এই খেলাটি ফুটবলের ইতিহাসে সবচেয়ে কদর্যপূর্ণ খেলারূপে বিবেচিত হয় ও অমর্যাদাকরভাবে বার্নের যুদ্ধ নামে পরিচিতি লাভ করে।
২০১০ ফিফা বিশ্বকাপ
২০০৯ সালের ৪ঠা ডিসেম্বর তারিখে অনুষ্ঠিত বিশ্বকাপের গ্রুপ পর্বের ড্রয়ে ব্রাজিল জি গ্রুপে স্থান পায়। অনেকের মতে এটিই হচ্ছে এ বিশ্বকাপের গ্রুপ অফ ডেথ। এই গ্রুপের হয়ে ২০১০ সালের ১৫ই জুন তারিখে উত্তর কোরিয়ার বিপক্ষে সেলেসাওরা তাদের প্রথম খেলাটি খেলে। এরপর ২০শে জুন তারিখে তারা কোত দিভোয়ারের বিরুদ্ধে খেলে এবং গ্রুপ পর্বের শেষ ম্যাচে ২৫শে জুন তারিখে তারা খেলে অপর শক্তিশালী দল পর্তুগালের বিরুদ্ধে।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৩ সালের সেপ্টেম্বর মাসে প্রকাশিত র‌্যাঙ্কিংয়ে ব্রাজিল তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০১৩ সালের জুন মাসে প্রকাশিত র‌্যাঙ্কিংয়ে তারা ২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ব্রাজিলের সর্বোচ্চ অবস্থান হচ্ছে ১ম (যা তারা সর্বপ্রথম ১৯৫৮ সালে অর্জন করেছিল) এবং সর্বনিম্ন অবস্থান হচ্ছে ২০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মাসুদ পথিক
মাসুদ পথিক (জন্ম ১ আগস্ট ১৯৭৯) বাংলাদেশের একজন চলচ্চিত্র পরিচালক, গীতিকার এবং কবি। তিনি নেকাব্বরের মহাপ্রয়াণ" চলচ্চিত্রের জন্য বাংলাদেশের জাতীয় চলচ্চিত্র পুরস্কার অর্জন করেন। তার পরিচালিত চলচ্চিত্র মায়া: দ্য লস্ট মাদার ২০১৯ সালে ৮টি ক্যাটাগরিতে জাতীয় চলচ্চিত্র পুরস্কার লাভ করে। তিনি কবিতায় ২০১৩ সালে কালি ও কলম পুরস্কার অর্জন করেন।
জিনেদিন জিদান
১৯৮১–৮২ মৌসুমে, ফরাসি ফুটবল ক্লাব ফোরেস্তার যুব পর্যায়ের হয়ে খেলার মাধ্যমে জিদান ফুটবল জগতে প্রবেশ করেন এবং পরবর্তীতে সেঁত-অঁরি, সেপ্তেমেস-লে-ভালোঁ এবং কানের হয়ে খেলার মাধ্যমে ফুটবল খেলায় বিকশিত হয়েছেন। ১৯৮৯–৯০ মৌসুমে, কানের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। কানের হয়ে ৩ মৌসুম খেলার পর, তিনি বর্দোয় যোগদান করেন, যেখানে তিনি ৪ মৌসুমে ১৩৯ ম্যাচে ২৮টি গোল করেছেন। অতঃপর তিনি ৩.৫০ মিলিয়ন ইউরোর বিনিময়ে ইতালীয় ক্লাব ইয়ুভেন্তুসে যোগদান করেন, যেখানে মার্চেল্লো লিপ্পির অধীনে তিনি ইয়ুভেন্তুসের হয়ে একটি উয়েফা সুপার কাপ শিরোপা জয়লাভ করেছেন। ইয়ুভেন্তুসের হয়ে ৫ মৌসুমে সকল প্রতিযোগিতায় ২০৯ ম্যাচে ৩১টি গোল করার পর, প্রায় ৭৭.৫০ মিলিয়ন ইউরোর বিনিময়ে স্পেনীয় ক্লাব রিয়াল মাদ্রিদে যোগদান করেন, যেখানে তিনি ১টি লা লিগা এবং ১টি উয়েফা চ্যাম্পিয়নস লিগ শিরোপা জয়লাভ করেছেন। রিয়াল মাদ্রিদে ৫ মৌসুম অতিবাহিত করার পর তিনি অবসর গ্রহণ করেছেন।
৬ বছর যাবত ফ্রান্সের বয়সভিত্তিক দলের হয়ে খেলার পর, ১৯৯৪ সালে, জিদান ফ্রান্সের হয়ে আন্তর্জাতিক পর্যায়ে অভিষেক করেছিলেন, যেখানে তিনি ১০৮ ম্যাচে ৩১টি গোল করেছেন। তিনি ফ্রান্সের হয়ে ৩টি ফিফা বিশ্বকাপ (১৯৯৮, ২০০২ এবং ২০০৬) এবং ৩টি উয়েফা ইউরোপীয় চ্যাম্পিয়নশিপে (১৯৯৬, ২০০০ এবং ২০০৪) অংশগ্রহণ করেছেন, যার মধ্যে ১৯৯৮ সালে এমে জাকের অধীনে ফিফা বিশ্বকাপের শিরোপা জয়লাভ করেছেন।
ইনজুরি,অবসর গ্রহণ ও পুনরায় প্রত্যাবর্তন
ইউরো ২০০৪ এ জিদান ও তার দলের শুরুটা ভালোই হয়েছিল।গ্রুপ পর্যায়ের ম্যাচে ইংল্যান্ডের বিপক্ষে প্রথমে পিছিয়ে থেকেও জিদানের নৈপুণ্যে ফ্রান্স শেষ পর্যন্ত জয়ী হয়। এ ম্যাচটিতে জিদান দুটি গোল করেন যার একটি ফ্রি কিক ও আরেকটি পেনাল্টি থেকে করা।২০০৪ সালের ১২ আগস্ট কোয়ার্টার ফাইনালে ফ্রান্স পরবর্তী সময়ে ইউরো ২০০৪ শিরোপা জয়ী গ্রিস এর কাছে অপ্রত্যাশিত ভাবে হেরে যায়।এর পর পরই জিদান আন্তর্জাতিক ফুটবল থেকে অবসরের ঘোষণা দেন।
অপারেন্ড
রাশিমালায় অপারেন্ডের অবস্থান
নিচে তিনটি ভিন্ন ভিন্ন নোটেশনের তুলনা দেখানো হলো, যেখানে সকল ক্ষেত্রেই '1' এবং '2' এর যোগকে উপস্থাপন করা হয়েছে:
ইনফিক্স নোটেশন এবং গাণিতিক প্রক্রিয়ার ক্রম
পরবর্তী ধাপে, স্বয়ং বন্ধনীর ভেতর থাকা রাশিমালাটির মান বের করতে হবে। তা হলো (2 + 4) = 6। এবার যে রাশিমালাটি পাব তা হবে:
গাণিতিক প্রক্রিয়ার ক্রমানুসারে পরবর্তী ধাপটি হলো ভাগ। কিন্তু, 16 − 6 রাশিমালায় ভাগ অপারেটরের কোনো চিহ্ন (÷) না থাকায় পরবর্তী ধাপগুলোতে অগ্রসর হতে হবে; পরবর্তী ধাপগুলো হচ্ছে যোগ ও বিয়োগ এবং এদের ক্ষেত্রেও বাম থেকে ডানে ধারাবাহিকতা মেনে চলতে হবে।
হকআই (ধারাবাহিক)
হকআই জোনাথন ইগলা দ্বারা মার্ভেল কমিকসের হকআই এবং কেট বিশপ চরিত্র নিয়ে নির্মিত একটি ক্ষুদ্র টেলিভিশন ধারাবাহিক যা স্ট্রিমিং পরিষেবা ডিজনি প্লাসের জন্য তৈরি করা হয়েছে। জেরেমি রেনার পূর্বের চলচ্চিত্র থেকে ক্লিন্ট বার্টনের ভূমিকায় প্রত্যাবর্তন করেন। কেট বিশপের ভূমিকায় তার সাথে যোগ দেন হেইলি স্টেইনফেল্ড। এটি মার্ভেল সিনেম্যাটিক ইউনিভার্সের পঞ্চম ধারাবাহিক এবং এর কাহিনী অ্যাভেঞ্জার্স: এন্ডগেমের ঘটনার পরে সংঘটিত হয়েছে।
লাল মসজিদ, ইসলামাবাদ
মসজিদে হামলা
অভিযুক্ত বিদেশিদের সম্পর্কে জানতে চাইলে সরকার মসজিদে কোনও বিদেশির উপস্থিতি প্রমাণ করতে পারেনি এবং অনেকে বিশ্বাস করেন যে কিছু স্থানীয়কে বিদেশি বলে অভিহিত করা হয়।
খোন্দকার নাসিরউদ্দিন
জন্ম
তিনি গোপালগঞ্জের কাশিয়ানী উপজেলার সাতাশিয়া গ্রামে জন্মগ্রহণ করেন।
মিয়ানমার জাতিগত সশস্ত্র সংগঠনের তালিকা
নিম্নে মিয়ানমারের অভ্যন্তরীণ সংঘাতে জড়িত সশস্ত্র গোষ্ঠীগুলির একটি তালিকা দেওয়া হল, যাকে মায়ানমার সরকার আনুষ্ঠানিকভাবে "জাতিগত সশস্ত্র সংগঠন" বলে।
রাণাঘাট জংশন রেলওয়ে স্টেশন
ইতিহাস
এই রেলওয়ে স্টেশনটি ১৮৬৩-১৮৬৪ সালের মাঝে ইস্টার্ন বেঙ্গল রেলওয়ে তৈরি করে। সেই সময় এই স্টেশনটি কলকাতা(শিয়ালদহ)-কুষ্টিয়া লাইন এর অংশ ছিল। ১৮৮২-১৮৮৪ সালের মাঝে রানাঘাট-বনগাঁ লাইন তৈরি করে সেন্ট্রাল বেঙ্গল রেলওয়ে। ১৯০০ সালের দিকে লালগোলা লাইন তৈরি করা হয়।
পরিকাঠামো
রানাঘাট স্টেশনে ৭ টি প্লাটফর্ম রয়েছে।এছাড়া এখানে পণ্যবাহী রেলগাড়ির পণ্যদ্রব্য ওঠানো-নামানোর ব্যবস্থা রয়েছে। এখানে একটি নতুন ওয়াগন মেরামতি কেন্দ্র খোলা হয়েছে। এখান থেকে সংরক্ষিত ও অসংরক্ষিত দুপ্রকার টিকিট সংগ্রহ করতে পারেন রেলযাত্রীরা।
পানদেসাল
বর্ণনা
এটি সাধারণত গরম গরম পরিবেশন করা হয়। এটি সাধারনভাবে খাওয়া হয় অথবা কফি, সোকোলেট (গরম চকোলেট) বা দুধে ডুবিয়েও খাওয়া যেতে পারে । মাঝে মাঝে এর ভেতর মাখন, মার্জারিন, পনির, জ্যাম, চিনাবাদাম মাখন, চকোলেট, বা ডিম, সার্ডিন এবং মাংস ইত্যাদি সুস্বাদু খাদ্য উপাদানের ভরাট করে দেওয়া হয়।
বৈকল্পিক
একটি নরম, হলুদ বর্ণের ফিলিপিনো ব্রেড রোল আছে যা পানদেসালের মতো দেখতে হয়। ডিম, দুধ এবং মাখন বা মার্জারিন ব্যবহার করে এটি প্রস্তুত করা হয়। এটি সেনোরিটা রুটি, স্প্যানিশ রুটি বা প্যান দে কাস্টিলা নামে পরিচিত। এটি পানদেসালের থেকে প্রকৃতিতে ভিন্ন হয়। এর ভেতরে সাধারণত মিষ্টি স্বাদের খাদ্য উপকরন ভরা থাকে। এটি স্প্যানিশ রুটির সাথে সম্পর্কযুক্ত নয়।
তেজগাঁও বিমানবন্দর
বর্তমান অবস্থা
তেজগাঁও বিমানবন্দরটি এখনো সরকারিভাবে বিমানবন্দর হিসেবে স্বীকৃত হলেও বিমান বাহিনীর হেলিকপ্টার ওঠানামার কাজেই এটি ব্যবহার করা হয়। এ ছাড়া দু’-একটি বেসরকারি উড়োজাহাজ প্রশিক্ষণ কোম্পানি এটিকে ব্যবহার করে থাকে। বর্তমানে তেজগাঁও বিমানবন্দরটি বাংলাদেশ বিমান বাহিনীর বাশার বেসের অংশ।
জাপানি হাইজ্যাকের ঘটনা
১৯৭৭ সালের ২৮ সেপ্টেম্বর জাপান এয়ারলাইনস এর একটি বিমান হাইজ্যাক করে ঢাকায় নিয়ে এসেছিল রেড আর্মি নামের একটি সশস্ত্র গ্রুপ। জিম্মি করেছিল বিমানের যাত্রীদের। জাপানের বর্তমান ক্ষমতাসীন দল ডেমোক্রেটিক পার্টির নেতৃস্থানীয় সাংসদ হাজিমে ইশি, সংসদীয় উপ-পররাষ্ট্রমন্ত্রী হিসেবে সমস্যার সমাধান খুঁজে নিতে বেশ কিছুদিন তখন বাংলাদেশে থেকেছিলেন।
ডেভিড শেফার্ড ট্রফি
ট্রফি
ট্রফিটি স্বরোভস্কি কোম্পানি কর্তৃক নির্মিত। ট্রফিটিতে ৪২০০টিরও বেশি স্বরোভস্কি ক্রিস্টাল চ্যান্টন দিয়ে জড়ানো একটি স্ফটিক ক্রিকেট বল রয়েছে, যা একটি অ্যালুমিনিয়াম বেস থেকে প্রসারিত একটি হাতে ধরা আছে। ট্রফিটির ওজন ১.২ কিগ্রা, উচ্চতা ৩০ সেমি আর প্রস্থ ১১ সেমি।
অ্যালেক জুলিয়ান টিন্ডেল-বিস্কো
জীবনী
অ্যালেক জুলিয়ান টিন্ডেল-বিস্কো ইংল্যান্ডের দক্ষিণ-পশ্চিমে নর্থ পেথারটন (ব্রিজওয়াটার, সমারসেট)-এ জন্মগ্রহণ করেন, তিনি লেফটেন্যান্ট কর্নেলের দুই পুত্রের মধ্যে বড়। তার বাবা টিন্ডেল-বিস্কো (১৮৭২-১৯৬৯) ও মা এমিলি বিট্রিস ডাফের (১৮৮৩-১৯৭৬)।
আলি মদন
আন্তর্জাতিক ফুটবল
আলি বাহরাইন অনূর্ধ্ব-২৩ দলের হয়ে খেলার মাধ্যমে বাহরাইনের প্রতিনিধিত্ব করেছেন।
মোনা রুটি
বর্ণনা
মোনা রুটি তৈরির প্রধান উপাদান হল সাধারণ ময়দা, দুধ (সাধারণত গুঁড়ো দুধ), খামির, ডিমের কুসুম এবং অল্প পরিমাণে লবণ, চিনি এবং মাখন। প্রথমে ময়দা মেখে একটি বলের আকার দেওয়া হয়। এরপর, ময়দার মাখা মন্ডটি মিশ্রিত খামিরের প্রভাবে যাতে স্ফীত হয়ে ওঠে তার জন্য এটি কয়েক ঘন্টা কোনো উপযুক্ত স্থানে সংরক্ষণ করে রেখে দেওয়া হয়। তারপর মাখানো ময়দার মন্ডটিকে হাতের সাহায্যে বিশেষভাবে পাকিয়ে চোঙ -এর আকার দেওয়া হয় এবং ছোট ছোট খণ্ডে কেটে নেওয়া হয়। একটি ডিম ভেঙে ফেটিয়ে নিতে হয়। সাধারণত বেক করার আগে মোনা রুটির উপরে একটি ব্রাশ দিয়ে ডিমের প্রলেপ দেওয়া হয়। ফিলিপিন্সে ঐতিহ্যগতভাবে প্রস্তুত মোনা রুটি সামান্য হলুদ বা হলুদ-বাদামী রঙের হয়, কিন্তু আধুনিক বাণিজ্যিকভাবে প্রস্তুত মোনা রুটির রঙ হালকা বাদামী হয়। মোনা রুটি ফিলিপিনো রন্ধনশৈলীর এক অনন্য খাবার। এটি ফিলিপিন্সে প্রস্তুত সবচেয়ে মৌলিক রুটির প্রকারগুলির মধ্যে একটি। এই মোনা রুটির রন্ধনপ্রনালীকে সামান্য পরিবর্তন ও বিকশিত করে পিনাগং এবং পুটকে ইত্যাদির মতো বিবিধ স্থানীয় রুটির উদ্ভাবন হয়েছে।
বলসাড় লোকসভা কেন্দ্র
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত।  এগুলি হল-
এম এ মালেক (দ্ব্যর্থতা নিরসন)
এম এ মালেক বলতে যাদেরকে বোঝানো হতে পারে;
দৌলতখান উপজেলা
অবস্থান
এই উপজেলার উত্তরে ভোলা সদর উপজেলা ও লক্ষ্মীপুর সদর উপজেলা, দক্ষিণে বোরহানউদ্দিন উপজেলা ও তজুমদ্দিন উপজেলা, পূর্বে লক্ষ্মীপুর জেলার রামগতি উপজেলা, পশ্চিমে ভোলা সদর উপজেলা।
আরকুম শাহ
শাহ আরকুম আলী (জন্ম: ১৮৭৭ - মৃত্যু: ১৯৪১) ছিলেন বাংলাদেশের একজন আধ্যাত্মিক সাধক ও সূফী।
কিন্নর জেলা
জনগণ
কিন্নরবাসী সঙ্গীত, নৃত্য ও গান গাওয়ায় খুবই অনুরাগী।
আরকুম শাহ
রচনাবলী
আরকুম শাহ চিশতিয়া তরিকা অনুসরন করতেন। খাজা মঈনুদ্দিন চিশতির কথা শ্রদ্ধা ভরে লিখেছেন- "খাজার পেরমের পশার মধুর ভানডার। জে চেএ আজমির জাএ হইআ খরিদদার।।  এশকেত শরাবের দরিআ মুলুক হিন্দুছতানে।  খালি মশক ভরা হএ চরনের গুনে।।
মারুয়া (খাবার)
প্রকার
বাইকল অঞ্চলে এটি সিনাপট বা বাদুয়া নামেও পরিচিত। যদিও এই সংস্করণটিতে কলাকে একটু অন্যভাবে ব্যবহার করা হয়। এই রন্ধন প্রনালীতে কলাগুলি ব্যাটারে ভাজার আগে লম্বালম্বিভাবে কাটা হয়। এটি পশ্চিম ভিসায়াস অঞ্চলে কুম্বো নামেও পরিচিত।
মারুয়ার অনুরূপ একটি মিষ্টি হল বুনওয়েলোস না সেজিং। এতে মারুয়ার চেয়ে বেশি ময়দার মিশ্রণ রয়েছে। এটি ময়দা, ডিম এবং চিনির সাথে কলা মিশিয়ে তৈরি করা হয়। মিশ্রণটিকে ছোট বলের মতো আকার দিয়ে উচ্চ তাপমাত্রায় ভাজা করা হয়।
এম এ মালেক (সামরিক কর্মকর্তা)
পেশা
তিনি মুক্তিযুদ্ধে অনন্য অবদান রাখেন। একাত্তরে ত্রিপুরার মতিনগর ও মেলাঘর ক্যাম্পে অবস্থান করে তিনি খালেদ মোশাররফ ও মেজর হায়দারের সঙ্গে যুদ্ধ পরিচালনায় সাহসী ভূমিকা রাখেন। ডিসেম্বরে তিনি ঢাকা মুক্ত করার অভিযানেও অংশ নিয়েছিলেন। তিনি তত্ত্বাবধায়ক সরকারের সাবেক প্রধান উপদেষ্টা ফখরুদ্দিন আহমেদের বিশেষ সহকারী হিসাবে বাংলাদেশ বিদ্যুৎ উন্নয়ন বোর্ড ও পল্লী বিদ্যুতায়ন বোর্ডের প্রধান হিসেবে দায়িত্ব পালন করেন। তিনি সমাজকল্যাণ মন্ত্রণালয় ও ডাক ও টেলিযোগাযোগ মন্ত্রণালয়ের প্রধান ছিলেন।
কাশ্মীরের আখরোট কাঠের খোদাই
খোদাই করা আখরোট কাঠের কাজ কাশ্মীরের সবচেয়ে গুরুত্বপূর্ণ কারুশিল্পগুলির মধ্যে অন্যতম। কাশ্মীর এখন বিশ্বের কয়েকটি স্থানের একটি যেখানে এখনও সমুদ্রতল থেকে ৫৫০০-৭৫০০ ফুট উচ্চতায় আখরোট গাছ দেখতে পাওয়া যায়। এই গাছের কাঠ শক্ত এবং টেঁকসই, এর কাঠের আঁশের ঘনত্ব এবং মসৃণ গঠনবিন্যাসের জন্য সূক্ষ্ম এবং বিস্তারিত কাজের সুবিধা হয়। এই কাঠের কাজে শুধুমাত্র পালিশ করা পৃষ্ঠতলেও আকর্ষণীয় দৃষ্টিনন্দন প্রভাব উপস্থাপন করে, প্রকৃতপক্ষে সমসাময়িক পণ্যগুলিতে, বিশেষত ট্রে, টেবিল, বাটি এবং অনুরূপ সামগ্রীগুলিতে সমতল পৃষ্ঠতল এবং ছোট খোদাই পছন্দ করা হয়। কাশ্মীর অঞ্চলে ব্যাপকভাবে জন্মানো আখরোট কাঠ খোদাই শিল্পের জন্য ব্যবহৃত হয়।
সূরা নিসা
সূরা আন নিসা (আরবি ভাষায়: سورة النساء, Sūratu an-Nisā, অর্থ "মহিলা") মুসলমানদের ধর্মীয় গ্রন্থ কুরআনের চতুর্থ সূরা, এর আয়াত সংখ্যা ১৭৬টি এবং এর রূকুর সংখ্যা ২৪টি। আন নিসা সূরাটি মদিনায় অবতীর্ণ হয়েছে। এই সূরাতে মুসলিমদের জীবন পরিচালনা ও কীভাবে একতাবদ্ধ থাকতে হবে সে সম্পর্কে বলা আছে।
নাযিল হওয়ার সময়-কাল ও বিষয়বস্তু
এ সূরাটি কয়েকটি ভাষণের সমষ্টি । সম্ভবত তৃতীয় হিজরীর শেষের দিক থেকে নিয়ে চতুর্থ হিজরীর শেষের দিকে অথবা পঞ্চম হিজরীর প্রথম দিকের সময়-কালের মধ্যে বিভিন্ন সময়ে এর বিভিন্ন অংশ নাযিল হয়। যদিও নির্দিষ্ট করে বলা যাবে না, কোন আয়াত থেকে কোন আয়াত পর্যন্ত একটি ভাষণের অন্তরভুক্ত হয়ে নাযিল হয়েছিল এবং তার নাযিলের সময়টা কি ছিল, তবুও কোন কোন বিধান ও ঘটনার দিকে কোথাও কোথাও এমন সব ইঙ্গিত করা হয়েছে যার সহায়তায় রেওয়ায়াত থেকে আমরা তাদের নাযিলের তারিখ জানতে পারি। তাই এগুলোর সাহায্যে আমরা এসব বিধান ও ইঙ্গিত সংবলিত এ ভাষণগুলোর মোটামুটি একটা সীমা নির্দেশ করতে পারি।
বোরহানউদ্দিন উপজেলা
প্রশাসনিক এলাকাসমূহ
তৃতীয় জাতীয় সংসদ পঞ্চম জাতীয় সংসদ এ তোফায়েল আহমেদ বাংলাদেশ আওয়ামী লীগ হতে নির্বাচিত হন। ১৯৯১ সালে উপ নির্বাচনে বাংলাদেশ জাতীয়তাবাদী দল হতে মোশারেফ হোসেন শাহজাহান নির্বাচিত হন। ষষ্ঠ জাতীয় সংসদ বাংলাদেশ জাতীয়তাবাদী দল থেকে নিজাম উদ্দিন আহম্মেদ নির্বাচিত হন। ১৯৯৬ তোফায়েল আহমেদ বাংলাদেশ আওয়ামী লীগ হতে নির্বাচিত হন। অষ্টম জাতীয় সংসদ এ বাংলাদেশ জাতীয়তাবাদী দল এর হাফিজ ইব্রাহিম নির্বাচিত হন। নবম জাতীয় সংসদ তোফায়েল আহমেদ বাংলাদেশ আওয়ামী লীগ হতে নির্বাচিত হন। দশম জাতীয় সংসদ,একাদশ জাতীয় সংসদ এ বাংলাদেশ আওয়ামী লীগ হতে আলী আজম নির্বাচিত হন।
বনগাঁ পৌরসভা
ওয়ার্ড
বনগাঁ পৌরসভা মোট ২২ টি ওয়ার্ড নিয়ে গঠিত। এই ওয়ার্ডগুলি ইছামতি নদীর দুই তীরে মতিগঞ্জ, থানার মোড়, স্টেশন রোড প্রভৃতি এলাকায় ছড়িয়ে রয়েছে।
ভোলা সদর উপজেলা
স্বাস্থ্য
৫. ন্যাশনাল ডায়াগনোস্টিক সেন্টার,সদর রোড, ভোলা।
৭. ন্যাশনাল হেলথ কেয়ার সেন্টার,উকিল পাড়া, ভোলা ।
ধন গোপাল মুখোপাধ্যায়
ধন গোপাল মুখোপাধ্যায় (জন্ম: ৬ জুলাই, ১৮৯০ – মৃত্যু: ১৪ জুলাই, ১৯৩৬) তিনি মার্কিন যুক্তরাষ্ট্রে প্রথম সফল ভারতীয় বুদ্ধিজীবী এবং ১৯২৮ সালে নিউবেরি পদক বিজয়ী ছিলেন। তিনি ডাফ স্কুল (বর্তমানে স্কটিশ চার্চ কলেজিয়েট স্কুল নামে পরিচিত) এবং কলকাতা বিশ্ববিদ্যালয়ের অন্তর্গত ডাফ কলেজ, জাপানের টোকিও বিশ্ববিদ্যালয়, ইউনিভার্সিটি অব ক্যালিফোর্নিয়া, বার্কলি ও স্ট্যানফোর্ড বিশ্ববিদ্যালয়ে পড়াশোনা করেছেন।
জাপানে অবস্থান
১৯১০ সালে, ছোট ভাইকে পুলিশের হাত থেকে বাঁচানোর আসাতে ধন গোপাল মুখোপাধ্যায়ের পরিবার তাঁকে শিল্প যন্ত্রপাতি বিষয়ে পড়ার জন্য জাপানে পাঠিয়েছিল। যদিও তিনি প্রথমে শিল্পায়নের ইতিবাচক মনোভাবের প্রতি মুগ্ধ হয়েছিলেন, পরে পরবর্তীকালে তিনি সংসদীয় লাইন পদ্ধতিতে উৎপাদন ও প্রবণতার নিখুঁত দক্ষতার প্রতি গভীর বিমোহিত হয়ে পড়েছিলেন, যাকে তিনি অমানবিক, অবক্ষয়ী ও অবজ্ঞা হিসাবে দেখেছিলেন। তিনি বিশেষত হতবাক হয়ে গিয়েছিলেন যে কীভাবে গুরুতর দুর্ঘটনার শিকার অ্যাসেম্বলি লাইনের কর্মীরা তাদের চিকিৎসা, স্বাস্থ্য সুবিধাসমূহ বা পর্যাপ্ত ক্ষতিপূরণের জন্য কারখানার মালিক বা নিয়োগকর্তারা বিবেচনা না করে দ্রুত অন্য শ্রমিকদের দ্বারা প্রতিস্থাপন করা হয়েছিল। জাপানে কিছুক্ষণ থাকার পর তিনি সান ফ্রান্সিসকোতে উদ্দাশে একটি জাহাজে করে রওনা দিয়েছিলেন।
মিয়ানমার
ব্যুৎপত্তি
বার্মা নামটি ব্রহ্মদেশ নামটির সঙ্গে সম্পর্কিত। সংস্কৃত ভাষায় এই দেশটি "ब्रह्मदेश" ("ব্রহ্মদেশ") নামে পরিচিত। বর্মী ভাষায় দেশটিকে "মিয়ানমা" নামে ডাকা হয়। চৈনিক ভাষায় (মান্দারিন) এর নাম "মিআন" বা "মিআনদিআন"। আসামে একে "মান দেশ" বলে।
আন্তর্জাতিক সম্পর্ক
thumb|[[উ থান্ট, একজন বর্মী রাজনীতিবিদ ও জাতিসংঘের তৃৃতীয় মহাসচিব।]] thumb|মিয়ানমারের প্রেসিডেন্ট থিন সিন এবং [[রেঙ্গুন সফররত হিলারি ক্লিন্টন]]
স্টুডেন্টস ইসলামিক অরগানাইজেশন অব ইন্ডিয়া
প্রতিষ্ঠানটিকে একটি মধ্যপন্থী মুসলিম ছাত্র ইউনিয়ন রুপে অভিভূত করা হয়েছে, এবং সমাজ সেবা ও ত্রাণ কার্যক্রমে অংশ নিতে দেখা যায়। এটি যুব সমাজের জন্য শান্তিপূর্ণ ধর্মীয় কার্যক্রম সংগঠিত করে এবং সাম্প্রদায়িক কার্যকলাপ এবং অনুভূতির এড়ানো হয়।
বন্দুয়া দৌলতপুর রেলওয়ে স্টেশন
বন্দুয়া দৌলতপুর রেলওয়ে স্টেশন বাংলাদেশের চট্টগ্রাম বিভাগের ফেনী জেলার ফুলগাজী উপজেলায় অবস্থিত একটি অব্যবহৃত রেলওয়ে স্টেশন।
ভারতীয় বিশ্ববিদ্যালয়সমূহের সমিতি
ভারতীয় বিশ্ববিদ্যালয়সমূহের সমিতি ( এআইইউ ) হল ভারতের বিশ্ববিদ্যালয়গুলির একটি সংঘ বা সমিতি। এটি দিল্লিতে অবস্থিত। এটি বিদেশে অনুসৃত বিদেশী বিশ্ববিদ্যালয়গুলির কোর্স, পাঠ্যক্রম, মান এবং ক্রেডিট মূল্যায়ন করে এবং ভারতীয় বিশ্ববিদ্যালয়গুলির দ্বারা প্রদত্ত বিভিন্ন কোর্সের সাথে তাদের সমতুল্য করে।
লরা উলভার্ট
লরা উলভার্ট (Laura Wolvaardt; জন্ম: ২৬ এপ্রিল, ১৯৯৯) ওয়েস্টার্ন কেপের মিলনার্টন এলাকায় জন্মগ্রহণকারী বিশিষ্ট দক্ষিণ আফ্রিকান প্রমিলা ক্রিকেটার। দক্ষিণ আফ্রিকা ক্রিকেট দলের পক্ষে একদিনের আন্তর্জাতিকে প্রতিনিধিত্ব করছেন। ঘরোয়া ক্রিকেটে ওয়েস্টার্ন প্রভিন্স মহিলা দলের পক্ষে খেলেন। দলে তিনি মূলতঃ উদ্বোধনী ব্যাটসম্যান হিসেবে খেলে থাকেন। বর্তমানে তিনি পার্কল্যান্ডস কলেজে অধ্যয়ন করছেন।
অন্ধকার জগৎ (২০১৯-এর চলচ্চিত্র)
অন্ধকার জগৎ ২০১৯ সালে মুক্তি পাওয়া বাংলাদেশি চলচ্চিত্র, যে চলচ্চিত্রে অভিনয় করেছেন ডি এ তায়েব, মাহিয়া মাহি, আনোয়ারা, মিশা সওদাগর, আলেকজান্ডার বোসহ আরো অনেকে। চলচ্চিত্রটি ২০১৯ সালের ২২ ফেব্রুয়ারি মুক্তি পায়। এর আগে ১৬ ফেব্রুয়ারি এফডিসির ৮ নম্বর ফ্লোরে চলচ্চিত্রটির প্রিমিয়ার অনুষ্ঠিত হয়। চলচ্চিত্রটি বদিউল আলম খোকন পরিচালিত ত্রিংশ চলচ্চিত্র।
ওয়াসফিয়া নাজরীন
ওয়াসফিয়া নাজরীন (জন্ম ২৭ অক্টোবর ১৯৮২) একজন বাংলাদেশী পর্বতারোহী। তিনি এখনও পর্যন্ত সর্বকনিষ্ঠ বাংলাদেশী এবং দ্বিতীয় বাংলাদেশী নারী হিসেবে ২০১২ সালের ২৬ মে শনিবার সকাল পৌনে ৭টায় বিশ্বের সর্বোচ্চ শৃঙ্গ এভারেষ্টের চূড়ায় আরোহণ করেন। তিনি বাংলাদেশের প্রথম পর্বতারোহী হিসেবে সাত মহাদেশের সাতটি সর্বোচ্চ পর্বতশৃঙ্গ জয় (সেভেন সামিট) করেছেন। ২০২২ সালের ২২ জুলাই, প্রথম বাংলাদেশি হিসেবে তিনি বিশ্বের দ্বিতীয় সর্বোচ্চ পর্বতশৃঙ্গ কে২ এর চূড়ায় আরোহণ করেন।
মডেল মসজিদ ও ইসলামি সাংস্কৃতিক কেন্দ্র নির্মাণ প্রকল্প
গ্যালারি
মসজিদের বাইরের ও ভিতরের বিভিন্ন অংশের ছবি হলো:
চার্লস এ পারসনস
ব্যক্তিগত জীবন
তিনি ডাবলিনের ট্রিনিটি কলেজ ও কেমব্রিজ বিশ্ববিদ্যালয়ে অধ্যয়ন করেন এবং লেখাপড়া শেষ করে নিউক্যাসলে এক ইঞ্জিনিয়ারিং কারখানায় শিক্ষা নবিশের কাজ শেখেন।
কর্মজীবন
তিনি বাষ্পচালিত টারবাইন তৈরি করেন। এটা জাহাজ চালানর কাজে লাগিয়েছিলেন। শেষ জীবনে তিনি বৃহদাকার দূরবীক্ষণ যন্ত্র নির্মাণে হাত দিয়েছিলেন।
দুর্গসিংহ
লেখকের পরিচয়
দুর্গসিংহ ছিলেন জন্মসূত্রে ব্রাহ্মণ। কথিত আছে যে তিনি ছিলেন স্মার্ত ভাগবত সম্প্রদায়ভুক্ত হিন্দু। উল্লেখ্য, এই সম্প্রদায় শিব ও বিষ্ণু উভয় দেবতাকেই সমান গুরুত্ব সহকারে পূজা করে। তিনি ছিলেন কিসুকডু নাডুর (প্রাচীন কর্ণাটকের অপর নাম) আদি বাসিন্দা এবং বাস করতেন সয়্যদি ব্রাহ্মণ উচ্চশিক্ষা বিদ্যালয়ে (‘অগ্রহর’)।
কিংবদন্তি উৎস
দুর্গসিংহ (বা যে সূত্র থেকে তিনি এই কাহিনিমালা গ্রহণ করেছিলেন) পঞ্চতন্ত্র কাহিনিগুচ্ছের একটি নিজস্ব কিংবদন্তিমূলক গ্রন্থ-ইতিহাস সৃষ্টি করেছিলেন। তবে সাধারণভাবে মনে করা হয়, পঞ্চতন্ত্র প্রকৃতপক্ষে বৃহৎকথা গ্রন্থের একটি অংশ (যদিও মূল বৃহৎকথা-য় পঞ্চতন্ত্র অংশটি পাওয়া যায় না, পরবর্তীকালে কাশ্মীর বা উত্তর-পশ্চিম ভারতে রচিত একটি পাঠান্তরেই এই গ্রন্থে পঞ্চতন্ত্র-এর অংশীভূত উপাখ্যানগুলি যুক্ত করা হয় )।
প্রতিফলক দূরবীক্ষণ যন্ত্র
হাবলের মহাশূন্য পর্যবেক্ষণ দূরবীক্ষণ যন্ত্র এক প্রকার প্রতিফলক দূরবীক্ষণ যন্ত্র। দৃশ্যমান আলোর পরিধির বাইরে কাজ করতে সক্ষম, এমন প্রতিফলক দূরবীক্ষণ যন্ত্র-ও নির্মাণ করা হয়েছে। রঞ্জন রশ্মি প্রতিফলক দূরবীক্ষণ যন্ত্র এর প্রকৃষ্ট উদাহরণ।
ফরাসি কনস্যুলেট
নতুন সরকার
ক্ষমতা দখলের দ্বারা, বোনাপার্ট সিয়েজের অনুগত সংবিধানকে একটি অবিচ্ছিন্ন একনায়কত্বে রূপান্তর করতে সক্ষম ছিলেন।
নেপলিয়নের ক্ষমতা দৃঢ়ীকরণ
নেপোলিয়ন তার সমালোচক যেমন বেঞ্জামিন কনস্ট্যান্ট এবং মাদাম দে স্ট্যালকে বিতারিত করে বেশিরভাগ সরকারের বিরোধিতা বিফল করতে সক্ষম হয়েছিল। সান ডমিংগোতে অভিযান অব্যাহতভাবে রিপাবলিকান সেনাবাহিনীকে দুর্বলতার দিকে ঠেলে দেয়। একটানা যুদ্ধ "কমরেড" বোনাপার্টের ঈর্ষান্বিত সামরিক নেতাদের হতাশ এবং বিক্ষিপ্ত করে তোলে। নেপোলিয়নের কর্তৃত্বের শেষ চ্যালেঞ্জ মোরেউ করেছিল, যিনি একজন রাজপরিবারের চক্রান্তের সাথে আপোস করেছিলেন; তাকেও নির্বাসনে পাঠিয়েছিলেন।
আর্থার জেমস রিচার্ড অ্যাশ
মৃত্যু
আর্থার অ্যাশ ১৯৮৮ সালে ৮১ বছর বয়সে ব্রিটিশ কলাম্বিয়ার ভিক্টোরিয়ায় মৃত্যু বরণ করেন।
জোরপূর্বক রাগমোচন
থাম্ব| জোরপূর্বক রাগমোচনে একটি [[ওয়ান্ড ভাইব্রেটর বেল্ট ব্যবহার করে প্ররোচিত করা যেতে পারে।]] জোরপূর্বক রাগমোচন হল সম্মতিমূলক বিডিএসএম বা কিঙ্ক যৌন খেলা যেখানে একজন ব্যক্তি এমনভাবে রাগমোচন করতে বাধ্য হন যা তাদের নিয়ন্ত্রণের বাইরে। যে ব্যক্তিকে অনিচ্ছাকৃত রাগমোচনের জন্য নিয়ে আসা হয় তাকে সাধারণত শারীরিক সংযমের মধ্যে রাখা হয় যাতে সে প্রচণ্ড উত্তেজনার সূত্রপাত এবং তীব্রতা নিয়ন্ত্রণ করার ক্ষমতা হারিয়ে ফেলে, এবং অসহায়ত্বের অনুভূতি বাড়ানোর জন্য, এমন একটি যৌ পরিস্থিতির সৃষ্টি করা হয় যেখানে কিছু লোক যৌনতা খুঁজে পায়।
নারায়ণগঞ্জ সিটি কর্পোরেশন
ইতিহাস
২০১১ সালের ৫ মে নারায়ণগঞ্জ পৌরসভা, সিদ্ধিরগঞ্জ পৌরসভা ও কদমরসূল পৌরসভাকে বিলুপ্ত করে ২৭টি ওয়ার্ডের সমন্বয়ে গঠিত হয় নারায়ণগঞ্জ সিটি কর্পোরেশন। নারায়ণঞ্জ সিটি কর্পোরেশনের প্রথম প্রশাসক নিয়োগ দেওয়া হয় শাহ কামালকে। ৩০ অক্টোবর ২০১১ সালে নারায়ণগঞ্জে প্রথম বারের মতো সিটি কর্পোরেশন নির্বাচন অনুষ্ঠিত হয়। নির্বাচনে সেলিনা হায়াৎ আইভি মেয়র হিসেবে জয়লাভ করেন। তিনি বাংলাদেশের সিটি কর্পোরেশনের প্রথম নারী মেয়র।
হাসান (গায়ক)
মিশ্র এ্যালবাম
১৯৯৯ সালে নগর বাউলের সাথে “বৃহস্পতি” নামে মিশ্র একটি এ্যালবাম করেন। এর পরের এ্যালবামগুলি হল আপন কষ্ট, বেষ্ট অফ হাসান, ফেরারী, হ্যালো কষ্ট, কন্যা মন দিলি না সহ অনেক এ্যালবাম তিনি করেছেন।
ব্রিটিশ রাজের অধীনে ভারতবর্ষের অর্থনীতি
বিশ্বের জিডিপি এর ভাগ কমে যাওয়া
আধুনিক অর্থনৈতিক ঐতিহাসিকদের অনেকেই ভারতের অর্থনীতির বেদনাদায়ক অবস্থার জন্য উপনিবেশী শাসনকে দায়ী করেন। ভারত উপনিবেশে পরিণত হওয়ায় ভারতীয় শিল্পে বিনিয়োগ সীমিত হয়ে যায়। ইংরেজ শাসনামলে ভারতে অবশিল্পায়ন হয়, তাতে ভারতবর্ষের আঞ্চলিক উৎপাদনমূলক শিল্প হ্রাস পায়।   ব্রিটিশ রাজ এর অর্থনৈতিক নীতিমালার কারণে হস্তশিল্প ও তাঁত খাত প্রচণ্ড হ্রাস পায়। সেই সাথে চাহিদা এবং চাকরিও কমে যায়। উদাহরণস্বরূপ, ভারতে তাঁত থেকে তৈরি হওয়া সুতার (yarn) পরিমাণ ছিল ১৮৫০ সালে ৪১৯ মিলিয়ন পাউন্ড, সেটা ১৯০০ সালে কমে গিয়ে দাঁড়াল ২৪০ মিলিয়ন পাউন্ডে। ইংরেজদের উপনিবেশী নীতিমালার কারণে, ভারত থেকে যুক্তরাজ্যে উল্লেখযোগ্য পরিমাণে মূলধন প্রবাহিত হয়, যেগুলোকে ভারতবর্ষের অর্থনীতির আধুনিকীকরনের পদ্ধতিগত প্রচেষ্টায় কাজে লাগানো যেত।
ডানকার্ক (২০১৭-এর চলচ্চিত্র)
ডানকার্ক (ইংরেজি: Dunkirk) হল ক্রিস্টোফার নোলান রচিত, পরিচালিত ও প্রযোজিত ২০১৭ সালের মার্কিন যুদ্ধভিত্তিক চলচ্চিত্র। এতে দ্বিতীয় বিশ্বযুদ্ধ সময়কালে ডানকার্ক থেকে সৈন্য প্রত্যাহার চিত্রিত হয়েছে। এতে অভিনয় করেছেন ফিওন হোয়াইটহেড, টম গ্লিন-কার্নি, জ্যাক লোডেন, হ্যারি স্টাইলস, অনেউরিন বারনার্ড, জেমস ডার্কি, ব্যারি কেওঘান, কেনেথ ব্র্যানা, সিলিয়ান মার্ফি, মার্ক রাইলেন্স এবং টম হার্ডি। এটি ব্রিতিশ-মার্কিন-ফরাসি-ওলন্দাজ যৌথ প্রযোজনায় নির্মিত হয় এবং পরিবেশনা করে ওয়ার্নার ব্রস.।
মৃত্তিকা অণুজীববিজ্ঞান
মৃত্তিকা অণুজীববিজ্ঞান হল মাটির অণুজীবসমূহ, তাদের কার্যাদি এবং কীভাবে তারা মাটির বৈশিষ্ট্যগুলিকে প্রভাবিত করে সে সম্পর্কিত গবেষণা। দুই থেকে চার বিলিয়ন বছর আগে, প্রথম প্রাচীন ব্যাকটেরিয়া এবং অণুজীব পৃথিবীর মহাসাগরগুলোতে আবির্ভূত হয়েছিল বলে ধারণা করা হয়। এই ব্যাকটেরিয়াগুলি নাইট্রোজেন সংবদ্ধন করতে পারত, সময়ের সাথে সাথে বহুগুণে বৃদ্ধি পেত এবং ফলস্বরূপ বায়ুমণ্ডলে অক্সিজেন নির্গমন করত। এটি আরও উন্নত অণুজীবে বিবর্তিত হয়।  এই প্রক্রিয়াটি গুরুত্বপূর্ণ, কেননা তারা মাটির কাঠামো এবং উর্বরতাকে প্রভাবিত করে। মাটির অণুজীবকে ব্যাকটেরিয়া, অ্যাক্টিনোমাইসিটিস, ছত্রাক, শৈবাল এবং প্রোটোজোয়া হিসাবে শ্রেণীবদ্ধ করা যেতে পারে। এদের প্রত্যেকের বিশেষ বৈশিষ্ট্য আছে, যা তাদের পৃথকভাবে শনাক্ত করে এবং মাটিতে তাদের কার্যকারিতা নির্ধারণ করে।
গাঠনিক নিয়ামক
স্যালিসাইলিক অ্যাসিড এই মাইক্রোবায়োমকে নিয়ন্ত্রণ করে এমন নির্দিষ্ট প্রক্রিয়াটিকে ক্ষীণ করার মাধ্যমে প্রথম শ্রেণীর উদ্ভিদ প্রতিরক্ষা হরমোনগুলি উদ্ভিদ বৃদ্ধি, বিপাক এবং জৈবিক চাপ প্রতিক্রিয়াতেও কাজ করে।
অবক্ষয়
সার জৈব পদার্থ এবং স্বল্পমাত্রার খনিজ উপাদান যক্ত মাটির পরিমাণ হ্রাস করে ,লবণাক্ততা সৃষ্টি করে এবং মাইকোরিযাই দমন করে; তারা মিথোজীবি ব্যাকটেরিয়াগুলিকে প্রতিদ্বন্দী করে তুলতে পারে।
উৎকল বিশ্ববিদ্যালয়
স্নাতক ও স্নাতকোত্তর বিভাগের বিবর্তন
এটি ফার্মাসিউটিকস, ফার্মাসিউটিক্যাল কেমিস্ট্রি, ফার্মাকোলজি, ফার্মাকোগনোসি (হার্বাল ড্রাগ টেকনোলজি) এর পাশাপাশি ফার্মাসি ডিগ্রিতে পিএইচডি সহ বিভিন্ন কোর্স যেমন ব্যাচেলর অফ ফার্মেসি (B.Pharm), ফার্মাসিতে মাস্টার্স ( M.Pharm) প্রদান করে। 2001 সালে, M.Sc. প্রবেশিকা বাছাই পরীক্ষার ভিত্তিতে কম্পিউটার সায়েন্স কোর্স চালু হয়। নথিভুক্ত ছাত্রদের স্নাতক স্তরে কম্পিউটার সায়েন্স ডিগ্রী থাকতে হবে। এই কোর্সটি ভাল ছাত্র পটভূমি, সমসাময়িক কোর্সের কাঠামো এবং চমৎকার প্লেসমেন্ট রেকর্ডের সাথে অত্যন্ত সফল হয়ে উঠেছে।
আবাসিক ছাত্র হল
বিশ্ববিদ্যালয়ের পুরুষ ও মহিলা শিক্ষার্থীদের জন্য আলাদা আবাসিক ব্যবস্থা রয়েছে। পুরুষদের হোস্টেলের মধ্যে রয়েছে গোপবন্ধু ছত্রবাস, মধুসূদন ছাত্রবাস এবং ফকির মোহন ছাত্রবাস, গোদাবরীশ ছাত্রবাস, নীলকন্ঠ ছাত্রবাস ও আচার্য হরিহর ছাত্রবাস।
মনপুরা উপজেলা
অর্থনীতি
মনপুরা বাংলাদেশের একটি বিচ্ছিন্ন দ্বীপ। এই দ্বীপের সাথে ডালচর কলাতলীর চর মনপুরার সাথে যুক্ত। এই দ্বীপে কৃষি খাতে উৎপাদন হয় ধান, মুগডাল, চিনাবাদাম।
বিল ইংলিশ
রাজনৈতিক জীবন
ইংলিশ ১৯৮০ সালে জাতীয় দলে যোগদান করেন যখন তিনি ভিক্টোরিয়া ইউনিভার্সিটিতে অধ্যয়নরত। তিনি নিউজিল্যান্ড যুব দলের চেয়ারম্যান হিসাবে এক মেয়াদ দায়িত্ব পালন করেন এবং ওয়ালেস নির্বাচকমন্ডলীর সদস্য হন । ওয়েলিংটনে  স্থানান্তরিত হওয়ার পর তিনি আইল্যান্ড বে এবং মিরামার এর নির্বাচক কমিটিতে  কাজ করেন। নিউজিল্যান্ডের ১৯৯০ সালের সাধারণ নির্বাচনে ইংলিশ ওয়ালেস ন্যাশনাল পার্টির প্রার্থী হিসাবে দাঁড়ান সদ্য অবসরপ্রাপ্ত ডেরেক আঙ্গুস এর বদলে এবং বিশাল ব্যাবধানে জয় লাভ করে নির্বাচিত হন। সে এবং আরো তিনজন নতুন ন্যাশনাল পার্টি এমপি (টনি রায়াল, নিক স্মিথ এবং রজার সোরি) শীঘ্রই চিহ্নিত হন নিউজিল্যান্ডের রাজনীতির উঠতি তারকা হিসাবে, এবং বিভিন্ন সময় তাদেরকে ডাকা হয় “দা ব্রাট প্যাক”, “গ্যাং অব ফোর” এবং দা “ইয়াং টার্কস” হিসাবে। সংসদের প্রথম মেয়াদে তাকে সমাজ সেবার নির্বাচক কমিটির দায়িত্ব দেয়া হয়। ১৯৯৩ সালে তাকে সংসদের কার্যনির্বাহক করা হয় স্বাস্থ্য মন্ত্রণালয় এর অধীনে। ১৯৯৬ সালে তিনি মন্ত্রিসভায় যোগদান করেন এবং ১৯৯৯ সালে অর্থমন্ত্রীর দায়িত্ব পান, যদিও তার দল ১৯৯৯ এর সাধারণ নির্বাচনে হারার ফলে তিনি এক বছরেরও কম সময় কাজ করে। ২০০১ সালের অক্টোবরে ইংলিশ জেনি সিপলের উত্তরসূরি হিসেবে জাতীয় দলের নেতা হন এবং যার ফলে তিনি বিরোধী দলের নেতা হন। ২০০২ সালের নির্বাচনে তার দল হারে এবং ২০০৩ সালের অক্টোবরে তাকে সরিয়ে ডন ব্রাশকে নেতা করা হয়। ২০০৬ সালের নভেম্বরে ডন ব্রাশ পদত্যাগ করলে ইংলিশ জন কি এর অধীনে উপনেতা হন। ২০০৮ সালের নির্বাচনে জাতীয়ভাবে জয় লাভের পর ইংলিশকে সহকারী প্রধানমন্ত্রী এবং দ্বিতীয়বারের মত অর্থমন্ত্রী করা হয়। ২০১৬ সালে জন কি প্রধানমন্ত্রী পদ থেকে সরে দাঁড়ানোর ঘোষণা দিলে ইংলিশ প্রধানমন্ত্রী হন এবং ২০১৬ সালের নিউজিল্যান্ড জাতীয় দল নেতৃত্বের নির্বাচনে বিনা প্রতিদ্বন্দ্বিতায় জয় লাভ করে প্রধানমন্ত্রী থেকে যান। ২০১৭ সালের নির্বাচনে জাতীয়দল সবচেয়ে বড় পরিমাণ ভোট(৪৪.৪%) লাভ করে মোট ভোটের এবং সংসদের সবচেয়ে বেশি ৫৬টি আসন লাভ করে। কিন্তু জাতীয় দলের পর্যাপ্ত আসন ছিল না সরকার চালানোর জন্য তাদের সমর্থক দল মাওরি পার্টি এবং যৌথ পরবর্তী উভয় দল তাদের সংসদের আসন হারানোর জন্য। ফলশ্রুতিতে ইংলিশ ঘোষণা দেন যে "নিউজিল্যান্ডই প্রথমে" নামের একটি জোট গঠনের জন্য আলোচনার। এরপর দেশটির দুইটি বৃহৎ দলের আলোচনায় নিউজল্যান্ড প্রথমবারের মত বিরোধীদল শ্রমিক দলের সাথে জোট গঠন করে। ইংলিশের উত্তরসূরি হিসাবে প্রধানমন্ত্রী হন জ্যাসিন্ডা আর্দ্রেন ২০১৭ সালের ২৬ অক্টোবর।
ইংলিশ পুনরায় জাতীয়দলের প্রধান হিসাবে নির্বাচিত হন ২০১৭ সালের ২৪ অক্টোবর। তিনি ঘোষণা দেন যে তার আশা আছে পরবর্তী সাধারণ নির্বাচনের পূর্ব পর্যন্ত প্রধান হিসাবে থাকা।
ব্যক্তিগত জীবন
হবু স্ত্রী, ম্যারি স্কানলন এর সাথে ইংলিশের প্রথম দেখা হয় বিশ্ববিদ্যালয়ে। সে একই সময়ে মেডিসিন নিয়ে পড়াশোনা করছিল। তার পিতামাতা উভয়েই অভিবাসী ছিলেন, তার বাবা ছিলেন স্যামোন এবং মা ইতালীয়। তাদের ছয়টি সন্তান রয়েছে।
নাসা ডিপ স্পেস নেটওয়ার্ক
সাধারণ তথ্য
ডিএসএন সৌরজগতের বৈজ্ঞানিক তদন্তে নাসার অবদানকে সমর্থন করে: এটি একটি দ্বি-মুখী যোগাযোগের সংযোগ প্রদান করে, যা নাসার বিভিন্ন ক্রুবিহীন আন্তঃগ্রহীয় স্পেস প্রোবসমূহকে নির্দেশিত ও নিয়ন্ত্রণ করে এবং এই প্রোবসমূহের দ্বারা সংগ্রহ করা ছবি ও নতুন বৈজ্ঞানিক তথ্য ফিরিয়ে আনে। সকল ডিএসএন অ্যান্টেনা হল পরিচালনাযোগ্য, উচ্চ-কাঙ্খিত, পরাবৃত্তীয় প্রতিফলক অ্যান্টেনা। অ্যান্টেনা ও তথ্য সরবরাহ ব্যবস্থাটি এটিকে সম্ভব করে তোলে:
আমার লেনিন
'আমার লেনিন' মূলত লেনিন এবং সাম্যবাদ সংক্রান্ত ঋত্বিক ঘটকের নিজস্ব চিন্তাভাবনা এবং মতামতের ওপর ভিত্তি করে তৈরি হয়। তবে সাময়িকভাবে এই তথ্যচিত্রটি ভারতে নিষিদ্ধ ঘোষণা করা হয়েছিল।
নো ফাদারস ইন কাশ্মীর
কাহিনি
চলচ্চিত্রটির কাহিনি ১৬ বছর বয়সী দুই কিশোর-কিশোরীর যাদের বাবা কাশ্মীরে নিখোঁজ হয়ে গিয়েছে।
লাইব্রেরি অব লিভিং ফিলোসফার্স
প্রতিটি ভলিউম একজন উল্লেখযোগ্য জীবিত দার্শনিকের নামে উৎসর্গ করা হয় যেখানে একটি ইন্টেলেকচুয়াল অটোবায়োগ্রাফি'র পাশাপাশি তার দর্শনের নানা দিক নিয়ে কয়েক ডজন সমসাময়িক দার্শনিকের সমালোচনা, ব্যাখ্যামূলক নিবন্ধ ও তার প্রতিক্রিয়া লিপিবদ্ধ হয়। গ্রন্থাগারটির যাত্রা শুরু হয়েছিল মূলত একজন দার্শনিক যেন জীবিত অবস্থায়ই তার সমালোচকদের সমালোচনার জবাব দিতে পারে এই উদ্দেশ্য বাস্তবায়নের জন্য। সেক্ষেত্রে এর সফলতা প্রশ্নবিদ্ধ হলেও বর্তমানে এটি একটি নির্ভরযোগ্য দার্শনিক সম্পদে পরিণত হয়েছে।
ডাবল-টিউনড বিবর্ধক
ডাবল-টিউনড বিবর্ধক বা ডাবল-টিউনড অ্যামপ্লিফায়ার হল একপ্রকার টিউনড অ্যামপ্লিফায়ার যার অ্যামপ্লিফায়ার গুলির প্রতিটি ধাপ একটি করে ট্রান্সফরমার দ্বারা পরবর্তী অংশের সাথে সংযুক্ত করা থাকে যাদের মুখ্য এবং গৌণ কুন্ডিলীর প্রত্যেকের আবেশ (Inductance) পৃথক ভাবে এর সমান্তরালে ধারক (Capatitor) দ্বারা টিউন করা হয়ে থাকে। এই পদ্ধতি ব্যবহারের ফলে অন্যান্য একক টিউন বর্তনীর চাইতে অধিকতর প্রশস্থ ব্যান্ডউইথ এবং ঢালু ট্রাঞ্জিশন ব্যান্ড পাওয়া যায়।
চৌরঙ্গী
নাম-ব্যুৎপত্তি
‘চৌরঙ্গী’ নামটির উৎপত্তি গবেষকদের মধ্যে মতভেদ আছে। প্রচলিত কিংবদন্তি অনুসারে, চৌরঙ্গী গিরি নামে এক সন্ন্যাসীর নামানুসারে এই অঞ্চলের নামকরণ হয় চৌরঙ্গী। এই সন্ন্যাসীই হিন্দু দেবী কালীর একটি মুখাবয়ব পেয়ে আদি কালীঘাট মন্দিরটি প্রতিষ্ঠা করেছিলেন।
গ্রাম
সপ্তদশ শতাব্দী বা তারও আগে অধুনা ময়দান ও এসপ্ল্যানেড ছিল ব্যাঘ্র-সংকুল জঙ্গল। এর পশ্চিম দিকে একটি প্রাচীন রাস্তা অবস্থিত ছিল। সাবর্ণ রায়চৌধুরী পরিবার বড়িশা থেকে হালিশহর পর্যন্ত এই রাস্তাটি নির্মাণ করেছিলেন। তার ওধারে ছিল “পুকুর, জলাভূমি ও ধানক্ষেত। তার মধ্যে এখানে ওখানে জেলে, পাখির বাজিকর, কাঠুরিয়া, তাঁতি ও জেলেদের কুটির। সেখানেই তিনটি ছোটো গ্রাম ছিল – চৌরঙ্গী, বিরজি ও কোলিম্বা।
গাজী ফজলুর রহমান
রাজনৈতিক জীবন
গাজী ফজলুর রহমান মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-২২ আসন থেকে সংসদ সদস্য নির্বাচিত হন।
লন্ডন স্টক এক্সচেঞ্জ
বর্তমানে এটি সেইন্ট পল ক্যাথেড্রালের কাছে প্যাটারনস্টার স্কয়ারে অবস্থিত।
বহিঃসংযোগ
51.51528°N, -0.1°W
দ্বিতীয় নাগবর্মা
চালুক্য রাজা জগদেকমল্ল দ্বিতীয় নাগবর্মাকে ‘কটকাচার্য’ (‘রাজকবি’) ও ‘কটকোপাধ্যায়’ (‘সামরিক শিক্ষক’) উপাধিতে ভূষিত করেছিলেন। তাঁর বিখ্যাত গ্রন্থগুলি হল ব্যাকরণ, ছন্দ ও কাব্যতত্ত্ব-সংক্রান্ত কাব্যালোকন', ব্যাকরণ-সংক্রান্ত কর্ণাটক-ভাষাভূষণ, শব্দকোষ বাস্তুকোষ (বা অভিধানবাস্তুকোষ) এবং বর্ধমানপুরাণ'' নামে একটি জৈন পুরাণ (মহাকাব্য)।  দ্বিতীয় নাগবর্মার ব্যাকরণের আদর্শটি সংস্কৃত ব্যাকরণের কতন্ত্র ধারা-ভিত্তিক। লেখকও জনৈক শালিবাহন রাজার বিশিষ্ট সংস্কৃত বৈয়াকরণ সর্ববর্মার নামানুসারে নিজেকে ‘অভিনব সর্ববর্মা’ (‘আধুনিক সর্ববর্মা’) নামে অভিহিত করেছেন।
গজারিয়া ইউনিয়ন, সখিপুর
গজারিয়া ইউনিয়ন বাংলাদেশের টাঙ্গাইল জেলার অন্তর্গত সখিপুর উপজেলার একটি ইউনিয়ন।
দ্য সাটল আর্ট অব নট গিভিং অ্যা ফাক
প্রকাশনার ইতিহাস
২০১৩ সালের ১৩ সেপ্টেম্বর হার্পার কলিন্স পাবলিশার্সের হার্পার ওয়ান বিভাগের অধীনে বইটির মুদ্রিত সংস্করণ প্রকাশিত হয়।
লা মার্টিনিয়ার কলেজ
ক্রীড়া দিবস
প্রতি বছর নভেম্বরের শেষ রবিবারে শিক্ষার্থীদের অ্যাথলেটিক প্রতিভা প্রদর্শিত হয়। ঐতিহ্যগুলির মধ্যে একটি স্কুল মার্চ (যা স্কুলের মাঠের চারপাশে একটি সামরিক ধরনের মার্চ জড়িত), জিমন্যাস্টিকস, স্কুল ব্যান্ডের পরিবেশনা এবং স্কুল ঘরগুলির মধ্যে একটি অ্যাথলেটিক প্রতিযোগিতা অন্তর্ভুক্ত করে।
হাউজেজ
প্রতিটি কলেজের শিক্ষার্থীদের মূলত শিক্ষার্থীদের মধ্যে একাডেমিক এবং অ্যাথলেটিক প্রতিযোগিতা প্রচারের জন্য চারটি ঘরে বিভক্ত করা হয়। ঘর বিভিন্ন নাম আছে লা মার্টিনিয়ার লক্ষ্ণৌ এবং লা মার্টিনিয়ার কলকাতা, মোরগ ঘর সংখ্যা, ক্রম বিবৃত নিচে দেওয়া হিসাবে:
স্কুলটির সামাজিক কার্যক্রম
লা মার্টিনিয়ারে সামাজিক কার্যক্রম ইংরেজ ঐতিহ্যের মার্জিত ঘটনা। মেয়ে এবং ছেলে উভয় বিভাগের শিক্ষার্থীদের সামাজিকতায় আমন্ত্রিত করা হয়। আনুষ্ঠানিক ইউনিফর্ম ছেলেদের দ্বারা পরিহিত হয়, যখন প্রথাগত পোশাক মেয়েরা পরে থাকে। "দ্য সোশাল" হ'ল লা মার্টিনিয়ার ঐতিহ্য এবং এর ইংরেজি অতীতের স্মৃতি অনুসরণ করা হয়।
দাপুনিয়া ইউনিয়ন, ময়মনসিংহ সদর
চিত্তাকর্ষক স্থান
• সুতিয়া নদী
লি সাং-মিন
প্রারম্ভিক জীবন
লি সাং-মিন ১৯৯৮ সালের ১লা জানুয়ারি তারিখে দক্ষিণ কোরিয়ার বুসানে জন্মগ্রহণ করেছেন এবং সেখানেই তার শৈশব অতিবাহিত করেছেন।
হিমচাদর
থাম্ব| [[অ্যান্টার্কটিকা|অ্যান্টার্কটিকার একটি উপগ্রহ চিত্র]] হিমবাহবিদ্যায়, একটি হিমচাদর হল হিমবাহী বরফের একটি ভর, যা আশেপাশের ভূখণ্ডকে ঢেকে রাখে এবং এর ক্ষেত্রফল -এর বেশি হয়। এটি মহাদেশীয় হিমবাহ নামেও পরিচিত। শুধুমাত্র বর্তমান বরফ বা হিমচাদর অ্যান্টার্কটিকা ও গ্রীনল্যান্ডে রয়েছে; শেষ সর্বাধিক হিমযুগের শেষ হিম পর্যায়ে সময়, লরেন্টাইড আইস শীট উত্তর আমেরিকার বেশিরভাগ অংশ জুড়ে, উইচসেলিয়ান হিমচাদর উত্তর ইউরোপ এবং প্যাটাগোনিয়ান আইস শীট দক্ষিণ দক্ষিণ আমেরিকা জুড়ে বিস্তৃত ছিল।
যৌন থেরাপি
অনুশীলন করা
যৌন থেরাপি সেক্স সারোগেটদের থেকে আলাদা। যেখানে সেক্স থেরাপিস্ট ক্লায়েন্টদের সেশনের মধ্যে বাড়িতে যৌন-ভিত্তিক ব্যায়াম করার জন্য আলোচনা করে এবং নির্দেশ দেয়, যৌন সারোগেটরা তাদের খদ্দেরদের সাথে অনুশীলনে অংশগ্রহণ করে এবং তাদের উন্নত দক্ষতা বিকাশে সহায়তা করে। থেরাপিস্ট এবং সারোগেট কখনও কখনও একে অপরকে সহযোগিতা করে। প্রত্যয়িত যৌন থেরাপিস্টরা তাদের খদ্দেরদের সাথে যৌন যোগাযোগ করেন না।
সাঈদ বাবু
সাঈদুল ইসলাম যিনি সাঈদ বাবু (জন্ম ২৫ জুন) নামে অধিক পরিচিত হলেন একজন বাংলাদেশি মডেল ও অভিনেতা। ২০১২ সালে ১৫তম মেরিল-প্রথম আলো পুরস্কার অনুষ্ঠানে তিনি খেলা খেলা সারাবেলা টেলিভিশন নাটকে অভিনয়ের জন্য শ্রেষ্ঠ টিভি অভিনেতার জন্য সমালোচক পুরস্কারের মনোনয়ন লাভ করেন।
ইদ্রিস
সংক্ষিপ্ত জীবনী
তার জীবন সম্পর্কে যতোটুকু জানা যায়, তা হলো- ছোটবয়সে তিনি দ্বিতীয় নবি শীষ - এর ছাত্র(বাইবেল অনুসারে) ছিলেন। বড় হওয়ার পর আল্লাহ তাকেঁ নুবুওয়্যত দান করেন। তখন তিনি আদম এর ওপরে অবতীর্ণ শরীয়ত ত্যাগ করতে মন্দলোকদের নিষেধ করেন। অল্পকিছু লোক তার আহ্বানে সাড়া দিয়ে সৎপথে ফিরে আসলো। আর অধিকাংশ মানুষই তার বিরোধিতা করলো। তাই তিনি তার অনুসারীদের নিয়ে দেশ ছেড়ে যেতে মনস্থ করলেন। কিন্তু তার অনুসারীরা মাতৃভূমি ছাড়তে গড়িমসি করে বললো, বাবেলের মতো দেশ ছেড়ে গেলে এমন দেশ আর কোথায় পাব? উত্তরে তিনি বললেন, যদি আমরা আল্লহর জন্য হিজরত করি তাহলে আল্লাহ আমাদেরকে এরচে' উত্তম প্রতিদান দেবেন। এরপর তিনি নিজের অনুসারীদেরসহ দেশ ছেড়ে রওয়ানা হলেন এবং একসময় মিশরের নীলনদের তীরে এসে পৌঁছলেন। এ জায়গা দেখে তারা আল্লাহর কাছে কৃতজ্ঞতা প্রকাশ করলেন এবং এখানেই বসবাস করতে লাগলেন। তিনি সৎকাজের আদেশ এবং অসৎকাজে নিষেধে ব্রতি হন। কথিত আছে, তার যুগে ৭২টি ভাষা ছিল এবং এর সবকটি ভাষাই পারতেন।
আপে অন্তের
জীবনী
তিনি এস্কিমগার (কুর্দি: জাইভিং) গ্রামে জন্মগ্রহণ করেন (মর্দন প্রদেশের নুসাইবিন জেলা)। তিনি মরদিনে প্রাথমিক শিক্ষা সম্পন্ন করেন এবং তারপর আদানা জুনিয়র ও সিনিয়র হাই স্কুলে পড়াশোনা করেন। যখন তিনি একজন ছাত্র ছিলেন, তখন তিনি গ্রীষ্মকালীন ছুটির সময় সিরিয়ায় ছিলেন এবং কুর্দি জাতীয়তাবাদী বুদ্ধিজীবীদের সাথে পরিচিত হন, যেমন- সালাদে এবং কামুরান বেদির খান, কাদরি এবং এক্রেম সেমিল্পাসা, ডাঃ নাফিজ, নুরি জাজা, নুরি ডেসিমি, কেদ্রিকান, ওসমান সাবরি, হাকো আঘা এবং তার পুত্র হাসান, এমনি পেরিক্সানয়ের পুত্র শিক্রি এমিন, মালা এলি ইউনিস, টিফো সিজিরি এবং সিগার্সউইন। জুন ১৯৯০ সালে তিনি পিপলস লেবার পার্টির ৮১ জন প্রতিষ্ঠাতা সদস্যের একজন ছিলেন।
গ্যোং গিরিপথ
গ্যোং গিরিপথ বা গ্যোং লা সালতোরো পর্বতশ্রেণীতে অবস্থিত একটি গিরিপথ বিশেষ।
এটিএম হামিদুল হোসেন
মুক্তিযুদ্ধে ভূমিকা
১৯৭১ সালের ২২ নভেম্বর দিনাজপুর জেলার ফুলবাড়ীতে পাকিস্তান সেনাবাহিনীর প্রতিরক্ষা অবস্থান রেকি করার পর যুদ্ধ-পরিকল্পনা তৈরি হলো। মুক্তিবাহিনী ও মিত্রবাহিনী যৌথভাবে সেখানে আক্রমণ করবে। সিদ্ধান্ত হলো, প্রথম আক্রমণের সম্মুখদল হিসেবে থাকবে মিত্রবাহিনীর দুটি দল। এই দুই দলের মধ্যে এ টি এম হামিদুল হোসেন তার সহযোদ্ধাদের নিয়ে থাকবেন। তিনি মুক্তিবাহিনীর নেতৃত্ব দেবেন। পেছনে থাকবে মিত্রবাহিনীর অপর দুটি দল। সকাল থেকে শুরু হলো যুদ্ধের প্রস্তুতি। রাত ৯-১০টার মধ্যে মধ্যেই সবাই তৈরি হলেন। আক্রমণের জন্য যাত্রার নির্ধারিত সময় রাত ১১টা। এফইউপিতে (ফর্মি আপ প্লেস) পৌঁছার সময় রাত সাড়ে চারটা। আক্রমণের সময় ভোর সাড়ে পাঁচটা। শীতের অন্ধকার রাত। চারদিক নিস্তব্ধ। মুক্তিযোদ্ধা ও মিত্রবাহিনীর সেনারা অ্যাসেম্বলি এরিয়ায় সমবেত হলেন নির্ধারিত সময়েই। তখন রাত আনুমানিক তিনটা। সেখানে কিছুক্ষণ যাত্রাবিরতি দিয়ে রওনা হলেন এফইউপির উদ্দেশে। তারা খুব সতর্কভাবে এগোতে থাকলেন কোনো প্রকার শব্দ না করে। মুক্তিযোদ্ধা ও মিত্রবাহিনী সব মিলে প্রায় ৭০০ জন। কারও মুখে কোনো কথা নেই। শুধু ইশারায় কাজ হচ্ছে। চলতি পথে ছায়ামূর্তি দু-একজন মাঝেমধ্যে ফিসফিস করে পাশের কাউকে জিজ্ঞেস করছেন কে কোন দলের। নির্ধারিত সময়ের মধ্যেই মুক্তিযোদ্ধা ও মিত্রবাহিনীর সেনারা এফইউপিতে অবস্থান নিলেন। তারপর সময় দ্রুত গড়াতে থাকল। এইচ আওয়ার (আক্রমণের সময়) আর মাত্র তিন মিনিট। এ টি এম হামিদুল হোসেন সহযোদ্ধাদের নিয়ে উঠে দাঁড়ালেন। হাতে অস্ত্র, ট্রিগার হাতে সবেমাত্র পা বাড়িয়েছেন—এমন সময় নিস্তব্ধতা ভেদ করে বিকট শব্দ। আক্রমণের তখনো আড়াই মিনিট বাকি। মিত্রবাহিনীর একজন সৈনিকের হাত থেকে উত্তেজনায় পিনখোলা গ্রেনেড মাটিতে পড়ে এই বিপত্তি। গ্রেনেড বিস্ফোরণের বিকট শব্দে পাকিস্তানি সেনারা বুঝে গেল তাদের ওপর আক্রমণ আসন্ন। সঙ্গে সঙ্গে তারা আক্রমণ শুরু করল। ওদের সব বাংকার থেকে মেশিনগান, লাইট মেশিনগান ও অন্যান্য স্বয়ংক্রিয় অস্ত্রের বৃষ্টির মতো গুলিবর্ষণ শুরু হলো। মাথার ওপর দিয়ে হাজার হাজার গুলি যাচ্ছে। এ টি এম হামিদুল হোসেন তাতে বিচলিত হলেন না। সহযোদ্ধাদের নিয়ে মাটি কামড়ে পড়ে থাকলেন। এমন সময় মিত্রবাহিনীর পক্ষ থেকে শুরু হলো গোলাবর্ষণ। প্রথম লেয়ার শেষ হওয়ামাত্র মুক্তিযোদ্ধারা এ টি এম হামিদুল হোসেনের নেতৃত্বে জয় বাংলা চিৎকার দিয়ে গুলি করতে করতে ধাবিত হলেন পাকিস্তানি অবস্থানের দিকে। শুরু হলো ডগফাইট। একটু পর মুক্তিযোদ্ধারা পাকিস্তান সেনাবাহিনীর বাংকারগুলোতে গ্রেনেড চার্জ করতে শুরু করলেন। কয়েকটি বাংকার ধ্বংস হয়ে গেল। কিছুক্ষণের মধ্যেই গোটা পাকিস্তানি প্রতিরক্ষা মুক্তিযোদ্ধাদের দখলে এল। সেদিন সূর্য ওঠার আগেই ফুলবাড়ির অপারেশন শেষ হয়। এ যুদ্ধে আটজন মুক্তিযোদ্ধা শহীদ হন।
শাহ মাহির
শাহ আবদুল্লাহ মাহির মালদ্বীপের স্বাস্থ্য মন্ত্রণালয়ের প্রতিমন্ত্রী। তিনি ১৫ জানুয়ারী ২০১৯-এ মালদ্বীপের জাতীয় খাদ্য ও ওষুধ কর্তৃপক্ষের প্রধান হিসেবে নিযুক্ত হন। ডঃ শাহ মাহির মালদ্বীপ জাতীয় প্রতিরক্ষা বাহিনীর (এমএনডিএফ) একজন প্রাক্তন কর্মকর্তা।
যৌন উত্তেজনা
থাম্ব| মার্টিন ভ্যান মায়েলের প্রিন্ট ফ্রান্সিয়ন ১৫ যৌন উত্তেজনা (কামোদ্রেক নামেও পরিচিত) যৌন মিলনের প্রস্তুতিতে বা যৌন উদ্দীপনার সংস্পর্শে এলে শারীরবৃত্তীয় ও মনস্তাত্ত্বিক প্রতিক্রিয়া বর্ণনা করে। যৌন মিলনের প্রস্তুতি হিসাবে শরীর ও মনের মধ্যে বেশ কিছু শারীরবৃত্তীয় প্রতিক্রিয়া ঘটে এবং সহবাসের সময়ও তা চলতে থাকে। পুরুষের উত্তেজনা একটি লিঙ্গোত্থানের দিকে পরিচালিত করে, এবং মহিলাদের উত্তেজনায় শরীরের প্রতিক্রিয়া হল স্তনবৃন্ত, ভালভা, ভগাঙ্কুর, যোনি দেয়াল এবং যোনি তৈলাক্তকরণের মতো যৌন টিস্যুতে নিমগ্ন। মানসিক উদ্দীপনা এবং শারীরিক উদ্দীপনা যেমন স্পর্শ, এবং হরমোনের অভ্যন্তরীণ ওঠানামা, যৌন উত্তেজনাকে প্রভাবিত করতে পারে।
আকাঙ্ক্ষা জাগানোর উদ্দীপনা
পরিস্থিতির উপর নির্ভর করে, একজন ব্যক্তি শারীরিক ও মানসিক বিভিন্ন কারণে যৌন উত্তেজিত হতে পারে। একজন ব্যক্তি অন্য ব্যক্তির দ্বারা বা সেই ব্যক্তির বিশেষ দিকের দ্বারা বা মানবেতর বস্তু দ্বারা যৌন উত্তেজিত হতে পারে। কামোদ্দীপক অঙ্গ শারীরিক উদ্দীপনা বা শৃঙ্গার উত্তেজনা সৃষ্টি করতে পারে, বিশেষ করে যদি এটি আসন্ন যৌন কার্যকলাপের প্রত্যাশার সাথে থাকে। যৌন উত্তেজনা একটি রোমান্টিক পরিবেশ, সঙ্গীত বা অন্যান্য প্রশান্তিদায়ক পরিস্থিতি উত্তেজনা সৃষ্টির জন্য সহায়ক হতে পারে। যৌন উত্তেজনার জন্য সম্ভাব্য উদ্দীপনা ব্যক্তি থেকে ব্যক্তিতে পরিবর্তিত হয়, এবং এক সময় থেকে অন্য সময়ে, যেমন উত্তেজনার মাত্রা কমবেশি হতে পারে।
টেরাম কাংরি
টেরাম কাংরি- ১
টেরাম কাংরি তথা সিয়াচেন মুজতাঘ পর্বতশ্রেণীর সর্বোচ্চ শিখর হল টেরাম কাংরি- ১ (উচ্চতা - ৭৪৬২ মিটার উচ্চতায় ৫৬তম ) । এই শৃঙ্গটি চীন ও সিয়াচেন হিমবাহ অঞ্চলের সীমান্তে অবস্থিত। এর উত্তর-পূর্ব দিকে চীন দ্বারা অধিকৃত অঞ্চল ও দক্ষিণ-পশ্চিম দিকে ভারত দ্বারা অধিকৃত সিয়াচেন হিমবাহ। ১৯৭৫ খ্রিষ্টাব্দের ১০ই আগস্ট কাতায়ামার নেতৃত্বে এক জাপানি পর্বতারোহী দল এই শৃঙ্গটি প্রথম আরোহণ করেন। এই দলটি পাকিস্তান সরকারের কাছ থেকে অনুমতিপত্র জোগাড় করে বাইলাফন্ড গিরিবর্ত্ম হয়ে প্রথমে টেরাম কাংরি- ২ পর্বতের দক্ষিণ পশ্চিম শৈলশিরা ধরে আরোহণ করে টেরাম কাংরি- ১ পর্বতের পূর্ব শৈলশিরার পথ ধরে শৃনে আরোহণ করেন।
ফরাসি ভাষা
সাহিত্য ও বৈজ্ঞানিক মানসম্পন্ন আন্তর্জাতিক ভাষা হিসেবে ফরাসির দীর্ঘ ইতিহাস রয়েছে এবং এটি জাতিসংঘ, ইউরোপীয় ইউনিয়ন, উত্তর অতলান্তিক চুক্তি সংগঠন, বিশ্ব বাণিজ্য সংস্থা, আন্তর্জাতিক অলিম্পিক কমিটি ও আন্তর্জাতিক রেড ক্রস কমিটিসহ বহু আন্তর্জাতিক সংস্থার প্রাথমিক বা দ্বিতীয় ভাষা। ২০১১ সালে ব্লুমবার্গ বিজনেসউইক ইংরেজি ও প্রমিত ম্যান্ডারিন চীনার পর ফরাসিকে ব্যবসায়ের জন্য তৃতীয় সবচেয়ে উপযোগী ভাষা হিসেবে স্থান দিয়েছে।
ফরাসি ২৯টি দেশের সরকারি ভাষা; এগুলিকে একত্রে লা ফ্রঁকোফোনি (La Francophonie) বা “ফরাসিভাষী বিশ্ব” বলে অভিহিত করা হয়। এছাড়াও ফরাসি ভাষা জাতিসংঘ, ইউরোপীয় কমিশন এবং আরও বেশ কিছু আন্তর্জাতিক সংস্থার দাপ্তরিক ভাষা।
ইতিহাস
রোমানদের গল বিজয় ও সেখানে উপনিবেশ স্থাপনের মধ্য দিয়ে ফরাসি ভাষার ইতিহাসের শুরু। সে সময় কেল্টীয় গল জাতি ছিল গল রাজ্যের অধিবাসী। কেল্টীয়রা ছিল ইন্দো-ইউরোপীয় জাতি। গ্রিক, রোমান ও জার্মানীয় জাতিদের সাথে তাদের মিল ছিল। কেল্টীয়রা শুরুতে মধ্য বা পূর্ব ইউরোপে বাস করত, কিন্তু খ্রিস্টপূর্ব ৫ম শতকের দিকে তারা পশ্চিমদিকে যাত্রা শুরু করে এবং প্রায় দুশ বছর পর স্থানীয় লোকদের (বিশেষত আইবেরীয়দের) হটিয়ে দিয়ে গল রাজ্যে বাস করা শুরু করে। এই সময় ভূমধ্যসাগরের তীরবর্তী এলাকাগুলি ছিল গ্রিক সাম্রাজ্যের অধীন, যেমন - মার্সেই, নিস ও অঁতিব। গলদের আক্রমণে অতিষ্ঠ হয়ে এই সব শহরের গ্রিকরা গলে রোমান হস্তক্ষেপ কামনা করে। রোমানরা ১৫৪ খ্রিস্টপূর্বাব্দ থেকে ১২৫ খ্রিস্টপূর্বাব্দ পর্যন্ত গল আক্রমণ করে এবং ফ্রান্সের দক্ষিণ-পূর্বে প্রোভিঙ্কিয়া (Provincia) নামের অঞ্চলটি দখল করে (রোমানদের দেয়া এই নাম আজও রয়ে গেছে; ফ্রান্সের দক্ষিণ-পূর্বাঞ্চলীয় রেজিওঁ বা প্রশাসনিক অঞ্চলটির বর্তমান নাম প্রোভঁস (Provence))। শুরুতে রোমানদের উপনিবেশ আল্পস পর্বতমালা থেকে পূর্ব পিরেনিজ পর্বতমালা পর্যন্ত বিস্তৃত ছিল। ৫৭ খ্রিস্টপূর্বাব্দে ইউলিয়ুস কায়েসার বা জুলিয়াস সিজার গলের বাকী অংশ বিজয়ে মনোযোগ দেন। ৫২ খ্রিস্টপূর্বাব্দের মধ্যেই সমস্ত গল রোমানদের অধীনের আসে। গলেরা ছিল বিচ্ছিন্ন কতগুলি গোত্রের অসংগঠিত সমবায়, তাই রোমানদের গল বিজয় সহজতর হয়।
ফরাসি ভাষার ইতিহাসকে মূলত নিচের ছয়টি পর্বে ভাগ করা যায়।